सोलन में डाक टिकट प्रदर्शनी आज से प्रवेश के लिए नहीं लगेगा कोई शुल्क
सोलन | डाकघरसोलन मंडल की ओर से जिला स्तरीय डाक टिकट प्रदर्शनी ‘सोलपैक्स-2017’ का आयोजन मंगलवार से किया जाएगा। सोलन के सांई संजीवनी मेडिकल साइंस संस्थान में आयोजित होने वाली इस दो दिवसीय प्रदर्शनी का उद्घाटन उपायुक्त सोलन राकेश कंवर करेंगे और कार्यक्रम की अध्यक्षता सोलन मंडल अधीक्षक हेम शंकर शर्मा करेंगे। प्रदर्शनी का शुभारंभ 10:30 किया जाएगा। दो दिनों तक चलने वाली यह प्रदर्शनी लोगों के लिए सुबह 9:30 बजे से शाम 6:30 बजे खुली रहेगी और इसके लिए कोई भी प्रवेश शुल्क नहीं लिया जाएगा। बुधवार को प्रदर्शनी के समापन अवसर पर चीफ पोस्ट मास्टर जनरल एमएल कालिया बतौर मुख्यातिथि उपस्थित रहेंगे और विजेता प्रतिभागियों को सम्मानित करेंगे।
hin_Deva hin_Deva